钦定古今图书集成/明伦汇编/闺媛典/第151卷 > 卢用济妻陈氏〈樊氏附〉
## 钦定古今图书集成/明伦汇编/闺媛典/第151卷 > 卢用济妻陈氏〈樊氏附〉

按《上虞县志》：“陈氏，卢用济妻。性柔婉，通书史。归卢事
姑，得其懽心。无何，用济没，氏年十九，哭之哀而无违
礼。以夫兄子伯宁为嗣，抚育至长。娶樊氏，年十四，沈
静不闻其笑语。甫五年，伯宁随所生父应荐赴京，客
死，家业伶仃，姑妇相依守节。樊年五十八，先姑死。明
年陈卒，年七十有七。诏表其闾。”